BEITIALARRANGOITIA LIZARRALDE (EH Bildu, 2014-12-04):
Mila esker.
Bizpahiru kontutxo. Batetik, egia da Gobernuak bi tartekaritza egin dezake eta hitz egin dezake. Seguruenera gehiago hitz egin beharko luke, hainbat eta hainbatekin, zeen aste honetan bertan, entzun izan diegu kaleratzen aurkari ari diren plataformakoei, Alokabiden alokairuan dauden maizter asko eta askok zenbat denbora daramaten Alokabiderekin eta Gobernuarekin elkartu nahian, beraien problematiketaz hitz egiteko eta hitz egin ezinean. Beraz, printzipio bezala ez legoke gaizki, egia esan, gehiago hitz egingo balu.
Urkola jaunak dio ez diola uko egiten, legea betetzea eskatzearekin, ez diola uko egiten lehentasunez erosteko eskubideari. Ezin dio uko egin legeak ezartzen duelako, bainan nik ez diot hori eskatzen Gobernuari.
Nik eskatzen diot benetan gauzatuko duenaren konpromisoa eta behin gauzatuta, salduko ez duenaren konpromisoa. Zeren 2015eko aurrekontuan ere, apenas –buruz ari naiz–, baino pare bat etxe erosteko asmoa dauka eta saltzeko asmora ere bai, eta ni nahi dudana da, Gobernuak lehentasunez erosteko aukera daukan guztietan, eraman dezala praktikara eta gero alokairuan jar dezala etxe hori.
Eta hori konpromiso bat da, ez da ezeri uko egitea edo ez egitea eta gauza gehienetan bezala, Gobernu honek garbi hitz egiten ez duenez, hemen ere ez du garbi esaten zer egiteko asmoa duen lehentasunez erosteko aukera horrekin. Momentuz behintzat, erosi eta saldu.
Hori da egiten diguna eta guretzat ez da nahikoa, eta hori da nolabait ere guk behintzat defenditzen duguna eta horregatik zuzenketa zentzu horretan egin dugu.
Eta gero, gure zuzenketaren bigarren puntuari buruz, argitzeagatik Itxaso jaunari zeukan zalantza. Ez dakit zalantza zen, baina gaizki interpretatu ez badiot, baremazio altua daukatela etxe hauek eta. Kontua da lehentasunez erosteko eskubide hori Gobernuak gauzatuko balu eta etxe hori, beraz, Gobernuaren jabetzakoa izatera pasako balitz eta Alokabide kudeatzera, baremazioa Alokabideren araberakoa izango litzatekeela eta inork ez lukeela bere diru-sarreren % 30a baino gutxiago ordainduko.
Parlamentu honen gehiengoari kasu egiten bazaio, barnean tasak eta komunitate gastu finkoak dituela. Beraz, inork ez litzateke horrelako errenta bat ordaintzen ariko, baldin eta bere diru-sarrerak ez badira oso altuak. Gerta bait daiteke, alokairua prezio horretakoa izatea bere errealitatea horrelakoa delako.
Eta amaitzeko...
...diru-sarrerak ez badira oso altuak, gerta baitaiteke alokairua prezio horretako izatea bere errealitatea horrelakoa delako.
Eta amaitzeko esan nahi nuke ziurgabetasuna eta inzertidunbrea eta hainbeste aipatzen ari zaretenez eta nik bat nator eta askotan defendatu izan dugu gaur egun alokairua arautzen duen legediak ez duela ziurtasun hori ematen. Eta gaur egun gehiago etxejabeen ziurtasuna bermatzen du maizterrarena baino, oro har begiratuta.
Beraz, hain garbi daukazuenez, eta bereziki Espainia aldean agintea daukatenek eta beste batzuetan eduki dutenek, hain garbi badaukazue, ba legea aldatzea proposatuko nizueke. Ze nik beti defenditu izan dut baino gaur horren defentsa egiten ari zarete.
Ez dadila izan soilik Benta Berrikoen arazoa konpontzeko apustu bat, izan dadila denen apustu bat. Eta benetan maizterrek segurantza izan dezaten urte luzeetan etxe eta inguru berean bizi ahal izango direla, gaur egungo legediarekin ez. Urte batzuetan bai baina hortik aurrera ez.
Mila esker.